Bekendtgørelse om ændring af bekendtgørelse om transport af våben, eksplosivstoffer, krigsmateriel og krigsammunition m.v. med civile luftfartøjer

§ 1

I bekendtgørelse nr. 527 af 23. juni 1995 om transport af våben, eksplosivstoffer, krigsmateriel og krigsammunition m.v. med civile luftfartøjer, foretages følgende ændringer:

 1. Overalt i bekendtgørelsen ændres »Statens Luftfartsvæsen« til: »Trafikstyrelsen«.

2. I *§ 5* indsættes som *stk. 3*:

”*Stk. 3*. Eksplosivstoffer klassificeret i klasse 1.4S, jf. ICAO, TI, kan uden forudgående tilladelse fra Trafikstyrelsen transporteres om bord i et luftfartøj, såfremt det er pakket, mærket og deklareret som angivet i den til enhver tid gældende udgave af ICAO, TI. Eksplosivstoffer skal transporteres i luftfartøjets lastrum.”

**3.** *§ 9* affattes således:

**”§ 9.** Overtrædelse af § 4, stk. 1, straffes i medfør af § 149, stk. 3 og 8, i lov om luftfart med bøde eller fængsel indtil 2 år.

*Stk. 2*. Overtrædelse af § 4, stk. 2, § 5, stk. 2 og 3, og § 7, straffes i medfør af § 149, stk. 10, i lov om luftfart med bøde eller fængsel indtil 4 måneder.

*Stk. 3*. Overtrædelse af § 8 straffes i medfør af 149, stk. 8, i lov om luftfart med bøde eller fængsel indtil 2 år.

*Stk. 4*. For overtrædelser begået af selskaber m.v. (juridiske personer) kan der pålægges strafansvar efter reglerne i straffelovens 5. kapitel, jf. luftfartslovens § 149, stk. 14.”

§ 2

Bekendtgørelsen træder i kraft den XX. juli 2014.

*Trafikstyrelsen, den XX. juli 2014*

Carsten Falk Hansen

/ Per Schmock